b'\n_START_ARTICLE_\nJason Voorhees\n_START_SECTION_\nFilmska podoba\n_START_PARAGRAPH_\nJason se je rodil kot deformiran otrok in so ga vrstniki pogosto nadlegovali ter zmerjali. \xc5\xa0e kot otrok je med bivanjem v kampu Crystal Lake (kasneje imenovan tudi Camp Blood - krvavi kamp ali kamp krvi) zaradi malomarnosti u\xc4\x8diteljev utonil v istoimenskem jezeru. Od tod izvira tudi njegov strah pred vodo, ki se nadaljuje \xc5\xa1e v odrasli dobi. Njegova Pamela Vorhees, je bila ravno takrat kuharica v kampu Crystal Lake. Ko je izvedela za Jasonovo smrt, je pobila u\xc4\x8ditelje, vendar je zadnje in edino pre\xc5\xbeivelo dekle Alice Hardy vzelo ma\xc4\x8deto ter ji odsekalo glavo. Dekle so re\xc5\xa1ili in jo odpeljali v bolni\xc5\xa1nico. Jason za tem vstane od mrtvih in ko izve za mamino smrt, poi\xc5\xa1\xc4\x8de pre\xc5\xbeivelo dekle ter jo neusmiljeno prebode z izvija\xc4\x8dem skozi glavo. Nato se skrije v kamp Crystal Lake in kruto ubije vsakogar, ki pride tja. Jasona navadno ubijejo v vsakem delu, vendar se vsaki\xc4\x8d skrivnostno vrne._NEWLINE_Od prvega do sedmega dela je Jasona lahko premagati z oro\xc5\xbeji, vendar v \xc5\xa1estem delu, Friday the 13th Part VI: Jason Lives, vstane iz groba ter postane nesmrten, dobi tudi nadnaravno mo\xc4\x8d. V osmem delu (Friday the 13th Part VIII: Jason Takes Manhattan) lovi skupino srednje\xc5\xa1olcev, ki se odlo\xc4\x8dijo za kri\xc5\xbearjenje po morju. Na ladji so ubiti vsi razen nekega dekleta, njenega fanta, prijatelja in profesorja, ki Jasonu pobegnejo v Manhattan. Jason uspe\xc5\xa1no obra\xc4\x8duna z vsemi, razen s fantom in dekletom. Ona z zadnjimi mo\xc4\x8dmi premaga Jasona, le-ta pa se potem znova vrne. V 9. delu (Jason Goes to Hell: The Final Friday) ga vojaki razstrelijo na kose, vendar zdravnik pri obdukciji iznenada poje njegove mo\xc5\xbegane, Jason pa se nato premika v obliki nekak\xc5\xa1ne majhne po\xc5\xa1asti, ki kmalu najde pravo truplo, iz tega pa spet nastane pravi Jason. Jasona dokon\xc4\x8dno ne ubije niti Freddy Krueger, antagonist iz grozljivke Mora v Ulici brestov, v kri\xc5\xbeancu obeh fran\xc5\xa1iz Freddy vs Jason.'